סיון בסקין

סיון בסקין (נולדה ב-31 באוגוסט 1976) היא משוררת ומתרגמת ישראלית.

==ביוגרפיה==
סיון בסקין נולדה בווילנה שבליטא הסובייטית בשנת 1976. ב-28 באוגוסט 1990 עלתה לישראל והתגוררה בקיבוץ עין כרמל. מאוחר יותר עברה לקריות ומשם לחיפה. למדה אמנות פלסטית ושירתה כמדריכה בממר"ם. סיימה לימודי תואר ראשון בכלכלה בטכניון. מאז שנת 2002 היא מתגוררת בתל אביב ועובדת כמנתחת מערכות מידע.

בתחילה פרסמה את שירתה באתר "במה חדשה" ובכתב העת האינטרנטי "דג אנונימי?". בהמשך התפרסמו שיריה ותרגומיה בכתבי העת "הו!" ו"הליקון". שיריה של בסקין זכו לתהודה ולשבחי המבקרים מנחם בן וניסים קלדרון. לעומתם, הסתייג חוקר הספרות אריאל הירשפלד, ובמאמר ב"הארץ" שפורסם בפברואר 2006 תקף את שירתה של בסקין. במאמר תשובה, שפורסם אף הוא ב"הארץ", כינה דורי מנור, עורך כתב העת "הו!", את בסקין "משוררת עצומה". שני המאמרים לא עסקו בבסקין בלבד, אלא בנטיית יוצרי כתב העת "הו!" כמו גם נטייתה של בסקין לכתוב בחרוז ובמשקל, ולא בחרוז החופשי, המקובל כיום בשירה העברית.

בסקין משמשת כיום חברת מערכת בכתב העת הספרותי "הו!". בשנת 2006 יצא לאור ספר שיריה הראשון, "יצירה ווקאלית ליהודי, דג ומקהלה", בעריכת דורי מנור, ובשנת 2011 יצא לאור ספר שיריה השני, "מסעו של יונה", הכולל לצד שירים מקוריים גם תרגומים לשיריה של מרינה צבטייבה. ב-2017 יצא לאור ספרה "אחותי יהונתן" בהוצאת הקיבוץ המאוחד, אף הוא בעריכת דורי מנור. כן תרגמה יצירות פרוזה ושירה של סרגיי דובלטוב, יוסף ברודסקי, ניקולאי גומיליוב, ולימיר חלבניקוב ועוד.

שימשה כשנה (2022–2023) כחברה בוועד הנאמנים של פרסי הספרות.

==ספריה==
* יצירה ווקאלית ליהודי, דג ומקהלה, הוצאת אחוזת בית, 2006.
* מסעו של יונה, הוצאת אחוזת בית, 2011.
* אחותי יהונתן, הוצאת הקיבוץ המאוחד, 2017
* שבעה ימים אביב בשנה – ממואר, הוצאת הקיבוץ המאוחד וה-21, 2021
* אנחנו, חסרי המולדת. הוצאת הקיבוץ המאוחד, 2024.

==תרגומיה==
* מרינה צבטייבה, סיפורה של סוניצ'קה, הוצאת אחוזת בית, 2005.
* סרגיי דובלטוב, המזוודה, הוצאת אחוזת בית, 2009.
* גרהם סימסיון, פרויקט רוזי, הוצאת אחוזת בית ומשכל, 2013.
* אנדריי טרקובסקי, לפסל את הזמן, הוצאת אסיה, 2013.
* מרינה צווטאייבה, בתוך הכפפה של יד שמאל: תרגומי שיריהן של אנה אחמטובה ומרינה צווטאייבה, הוצאת ה-21 והוצאת אפרסמון, 2022.

==קישורים חיצוניים==

* 
* 
* אלי אשד, [http://www.notes.co.il/eshed/5254.asp הזמן של סיון בסקין]
* 
* 
* 
* אלי הירש, [http://elihirsh.com/?p=2979 על "מסעו של יונה"], ידיעות אחרונות, 17 ביוני 2011
* 
* 
* 
* 
* זיוה שמיר, "[https://www.zivashamir.com/post/%D7%90%D7%90%D7%95%D7%98%D7%A1%D7%99%D7%99%D7%93%D7%A8%D7%99%D7%AA-%D7%9E%D7%A9%D7%9C%D7%A0%D7%95 אאוטסיידרית משלנו: על יצירה ווקאלית ליהודי, דג ומקהלה]", מעריב, 07/04/2006
* 
* רפי צירקין-סדן, [https://www.panas.org.il/post/%D7%90%D7%99%D7%9F-%D7%9E%D7%A7%D7%95%D7%9E%D7%95%D7%AA-%D7%90%D7%97%D7%A8%D7%99%D7%9D אין מקומות אחרים], פנס מוסף לביקורת ספרות, מרץ 2022.

מכּתביה:
* 
* 
* [https://web.archive.org/web/20081008084433/http://www.hahotem.com/Page.asp?MenuID=82&PageID=689 ארבע מחוות שירה], "החוטם", גיליון ראשון, 2008
* קול אישה, [https://www.bac.org.il/specials/project/kvl-ayshha/article/aych-hargty-at-harvmntykha איך הרגתי את הרומנטיקה], 10 באוקטובר 2012
* 
* 
* 
* 
* 

== הערות שוליים ==

קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:עולות בשנות ה-1980
קטגוריה:עולים בשנות ה-1980
קטגוריה:ישראליות ילידות ליטא
קטגוריה:ישראלים ילידי ליטא
קטגוריה:בוגרות בית הספר משותף חוף הכרמל
קטגוריה:בוגרי בית הספר משותף חוף הכרמל
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:מנתחי מערכות ישראלים
קטגוריה:ישראליות שנולדו ב-1976
קטגוריה:ישראלים שנולדו ב-1976